Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: Az államháztartásról szóló 1992. évi XXXVIII. törvény
Paragraph Index: 976

(3) Fizetési kötelezettséget előírni, a fizetésre kötelezettek körét, a fizetési kötelezettség mértékét, a kedvezmények, mentességek körét és mértékét, továbbá előlegfizetési kötelezettséget megállapítani — a díj, a bírság és a nemzetközi szerződésekben nem rögzített vámtételek, továbbá a nemzetközi kötelezettségünkkel összhangban kihirdetett, az áruk, szolgáltatások és anyagi értéket képviselő jogok behozatalánál alkalmazható piacvédelmi intézkedések, valamint a dömpingellenes és az értékkiegyenlítő vámokra vonatkozó szabályozások eredményeként fizetendő vámterhek kivételével — csak törvényben, illetve törvény felhatalmazása alapján önkormányzati rendeletben lehet.” Az Ör. 6. § rendelkezése a mezőőri járulékot köztartozásnak minősíti, illetve adójellegű kötelezettségként kezeli, amely ellentétes az Art. 3. § (2) bekezdésével. A mezőőri járulék adók módjára való behajtását törvény nem rendeli el, az önkormányzat nem rendelkezik törvényi felhatalmazással arra, hogy önkormányzati rendeletben adók módjára behajtandó köztartozássá minősítse a rendeletében megállapított mezőőri járulékot. A Tv. a mezei őrszolgálat megszervezésére, működtetésére önkormányzati hatósági jogkört állapít meg és a törvényi szabályozás alapozza meg a mezei őrszolgálat mint intézmény közjogi megítélését,

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes